ஒவ்வொரு கோவிலுக்கு முன்பும், வெண்ணிற சுழல் வடிவ மாடம் கட்டப்பட்டு உள்ளது. அது, இத்தாலி நாட்டின் பைசா நகரத்தில் உள்ள சாய்கோபுரத்தை நினைவூட்டுகிறது. 'உலகம் சுற்றும் வாலிபன்' திரைப்படத்தில், 'லில்லி மலருக்குக் கொண்டாட்டம்' பாடலின் இறுதியில், எம்.ஜி.ஆரும், மஞ்சுளாவும் ஆடிப்பாடுகின்றபோது, அசோகன் எம்.ஜி.ஆரைச் சுட, அவர் அந்த உயரத்தில் இருந்து விழுகின்றாரே, அந்தக் கட்டடம் போலவும், ப்ரியா தமிழ்த் திரைப்படத்தில், ரஜினி ஸ்ரீ தேவி பாடுகின்ற ஹேய் பாடல் ஒன்று பாடல் காட்சியில் இடம் பெறுகின்ற கட்டடம் போலவும் இருக்கின்றது. அழகான வடிவமைப்பு.